Domstolens kendelse (Syvende Afdeling) af 11. december 2019 – Bueno Ruiz og Zurich Insurance
Sag C-431/18 (1)
»Præjudiciel forelæggelse – artikel 99 i Domstolens procesreglement – ansvarsforsikring for motorkøretøjer – direktiv 2009/103/EF – artikel 3, stk. 1 – begrebet »[færdsel med] køretøjer« – udslip af olie og andre væsker fra et motorkøretøj – skader«
Tilnærmelse af lovgivningerne – motorkøretøjsansvarsforsikring – direktiv 2009/103 – begrebet færdsel med køretøjer – anvendelse af et køretøj i overensstemmelse med dets brug som transportmiddel – ulykke indtruffet på en privat parkeringsplads efter dannelse af en oliepøl, som i det væsentlige skyldes manøvrer foretaget med et køretøj, der er parkeret på denne parkeringsplads – omfattet
(Europa Parlamentets og Rådets direktiv 2009/103, art. 3, stk. 1)
(jf. præmis 35, 45 og 48 samt konkl.)
Konklusion
Artikel 3, stk. 1, i Europa-Parlamentets og Rådets direktiv 2009/103/EF af 16. september 2009 om ansvarsforsikring for motorkøretøjer og kontrollen med forsikringspligtens overholdelse skal fortolkes således, at begrebet »[færdsel med] køretøjer« som omhandlet i denne bestemmelse omfatter en situation, hvor et motorkøretøj, der har foretaget manøvrer og/eller har været parkeret på en privat parkeringsplads i overensstemmelse med sin funktion som transportmiddel, bliver involveret i en ulykke, der indtræffer på denne parkeringsplads.
1 EFT C 373 af 15.10.2018.